NVD รับรู้ Backlog ปีนี้ 1.69 พันลบ.-ลุยตัดขายที่ดินบางส่วน เสริมสภาพคล่อง
NVD คาดรับรู้ Backlog ปีนี้ 1.69 พันล้านบาท พร้อมบุกตลาดการออนไลน์เต็มสูบ ตัดขายที่ดินบางส่วนเสริมสภาพคล่อง
NVD คาดรับรู้ Backlog ปีนี้ 1.69 พันล้านบาท พร้อมบุกตลาดการออนไลน์เต็มสูบ ตัดขายที่ดินบางส่วนเสริมสภาพคล่อง
21 พ.ค. 2564

นายจิรเดช นุตสถิตย์ ประธานเจ้าหน้าที่บริหารการเงิน บริษัท เนอวานา ไดอิ จำกัด (มหาชน) หรือ NVD เปิดเผยว่า แนวโน้มผลการดำเนินงานในไตรมาส 2/2564 ได้รับแรงกดดันจากการระบาดโควิด-19 ระลอก 3 ส่งผลให้ยอดผู้เยี่ยมชม (Walk)โครงการบ้าน ที่ได้รับผลกระทบจากโควิด-19 ในช่วงสงกรานต์ในเดือนเมษายน และในเดือนพฤษภาคม ส่งผลให้ยอดขายปรับลดเช่นกัน ถึงแม้ยอดผู้เยี่ยมชมจะลดน้อยลง แต่บริษัทมองว่าลูกค้าที่เข้ามาเยี่ยมชมในช่วงสถานการณ์นี้เป็น Real Demand โดยบริษัทได้มีการทำการตลาดออนไลน์มากขึ้นเพื่อทดแทนยอดผู้ชมบริษัท เช่น ให้ลูกค้าสามารถจองการเยี่ยมชมแบบส่วนตัวผ่านทางออนไลน์ เป็นตัน หรือ Virtual tour
โดยบริษัทคงเป้าหมายพัฒนาโครงการที่เคยประสบความสำเร็จ และกลุ่มเป้าหมายที่ต้องการความมีเอกลักษณ์ แต่จะทำโครงการในราคาที่จับต้องได้มากขึ้น เพื่อพยุงสถานการณ์ของบริษัทท่ามกลางสถานการณ์การระบาดโควิดระลอก 3 ที่รับผลกระทบมากกว่า 2 ครั้งที่ผ่านมา
ทั้งนี้ ปัจจุบันบริษัทมียอดขายรอโอน (Backlog) ทั้งแนวราบและแนวสูงอยู่ 1.69 พันล้านบาท ซึ่งบริษัทคาดว่าจะสามารถรับรู้รายได้ทั้งหมดภายในสิ้นปี 2564 โดยโครงการแนวสูง (คอนโดมีเนียม) ได้แก่ โครงการ Condominium BANYAN TREE Residences Riverside Bangkok มี Backlog อยู่ที่ 568 ล้านบาท และโครงการ The Most – Itsaraphap มี Backlog อยู่ที่ 289 ล้านบาท
ส่วนโครงการแนวราบ เป็นโครงการ Nirvana BEYOND – Rama มี Backlog อยู่ที่ 101 ล้านบาท, โครงการ Nirvana BEYOND – Udonthani มี Backlog อยู่ที่ 15 ล้านบาท, โครงการ Nirvana BEYOND – Rama9-Krungthepkreetha มี Backlog อยู่ที่ 169 ล้านบาท, โครงการ Nirvana BEYOND – Bangna Att U Park มี Backlog อยู่ที่ 200 ล้านบาท, โครงการ ICON – Pinklao มี Backlog อยู่ที่ 42 ล้านบาท
อีกทั้งโครงการ Nirvana ELEMENT – Bangna มี Backlog อยู่ที่ 156 ล้านบาท, โครงการ Townhomes DEFINE – Srinakarin-Rama มี Backlog อยู่ที่ 100 ล้านบาท, โครงการ Home Offices @WORK – Ramintra มี Backlog อยู่ที่ 35 ล้านบาท, โครงการ @WORK – Ladprao-Kaset Nawamin มี Backlog อยู่ที่ 14 ล้านบาท ขณะที่Land Bank ปัจจุบันบริษัทมีอยู่ 295 ไร่ และมี Potential Project Value ที่ 36,500 ล้านบาท โดยที่ดินบางส่วนที่ได้มาจากการควบรวมกิจการ (M&amp;A) จะมีการบริหารจัดการเพื่อพัฒนาเพิ่มเติม
นอกจากนี้ ที่ดินที่ไม่พร้อมจะพัฒนาจะทำการขายออกไปบางส่วน เนื่องจากมีต้นทุนทางการเงินที่เพิ่มขึ้นมา ขณะเดียวกันจะได้มีกระแสเงินสดที่จะเข้าลงทุนโครงการ โดยเฉพาะที่ดินกรุงเทพกรีฑาจะเริ่มทยอยพัฒนาได้ ซึ่งน่าจะเห็นในไตรมาส 2/2564 เป็นต้นไป สำหรับการถอนการลงทุนของ บริษัท สิงห์ เอสเตท จำกัด (มหาชน) หรือ S ไม่ส่งผลกระทบในเชิงการบริหาร แต่ส่งผลต่อต้นทุนทางการเงินที่มีการปรับตัวขึ้นเล็กน้อย
ทั้งนี้ Land Bank ยังอยู่เหมือนเดิมจากปลายปีที่ผ่านมาบริษัททยอยพัฒนา คลัสเตอร์ใหญ่ที่เรามีคือกรุงเทพกรีฑาเกือบ 220 ไร่ ที่เป็นที่ดินพร้อมพัฒนาในปัจจุบัน และปัจจุบันสถานการณ์ Near Term ยังไม่พร้อมพัฒนา ซึ่งบริษัทจะทยอยขายออกมาบางที่ดิน ส่วนที่กรุงเทพกรีฑาจะพัฒนาเป็น Commercial บางส่วน
สำหรับโครงการบ้านแนวราบมียอดขายเกือบ 600 ล้านบาทในไตรมาส 1/2564 ที่สามารถสร้างยอดขายได้ดี คือ “Nirvana @WORK Home Offices” ที่รามอินทรา โดยมียอดขายและยอดโอนในไตรมาส 1/2564 อยู่กว่า 100 ล้านบาท โดยมาจากไลฟ์สไตล์แบบ New Normal ที่คนหันมาลดความเสี่ยงจากการทำงานในตึกที่มีบริษัทจำนวนมากรวมกัน ประกอบกับอยู่ในเส้นทางที่ใกล้รถไฟฟ้าสีชมพูที่กำลังดำเนินการสร้างอยู่ด้วย
ส่วนโครงการแนวสูง คอนโดที่สร้างยอดขายได้ดี คือ “Banyan Tree Residences Riverside Bangkok” โดยในไตรมาส 1/2564 มี Backlog 4 ยูนิต Transfers อยู่ประมาณ 300 ล้านบาท เหลือ Backlog 6 ยูนิต หลังจากไตรมาส 2/64 อีก 570 ล้านบาท และรายได้จากคอนโดโครงการใหม่ “The Most Issaraphap” ที่เริ่มทยอยโอนในไตรมาส 1-3/2564 นอกจากนี้ยังมีรายได้จากสัญญาก่อสร้าง (Construction Contracts) โดยมาจากการสร้างบ้านตามสั่งจากลูกค้า และมาจากการผลิตโครงสร้างสำเร็จรูป (Precast Structure) ด้วย